open-index/open-wikipedia-markdown huggingface dataset:
মাদাগাস্কারের ভূগোল

মাদাগাস্কার, মোজাম্বিকের পূর্বে, দক্ষিণ আফ্রিকার পূর্ব উপকূলের দক্ষিণে ভারত মহাসাগরের একটি বিশাল দ্বীপ। এর মোট আয়তন ৫৮৭,০৪০ বর্গ কিলোমিটার (২২৬,৬৬০০ বর্গ মাইল) সাথে ৫৮১,৫৪০ বর্গ কিলোমিটার (২২৪,৫৩০ বর্গ মাইল) জমি এবং ৫,৫০০ বর্গ কিলোমিটার (২,১০০ বর্গ মাইল) জলাশয় । মাদাগাস্কার বিশ্বের চতুর্থ বৃহত্তম দ্বীপ এবং দ্বিতীয় বৃহত্তম দ্বীপ দেশ।  সর্বোচ্চ চূড়াটি ২,৮৭৬ মিটার (৯,৪৩৬ ফুট) উঁচুতে মেরোমোকোট্রো এ, যা দ্বীপের উত্তরে সারাতানানা ম্যাসিফ অঞ্চলে। রাজধানী আন্তানানারিভো দ্বীপের কেন্দ্রস্থলের নিকটবর্তী কেন্দ্রীয় উচ্চভূমিতে রয়েছে। এটির ১,২২৫,২৫৯ কিমি (৪৩৭,০৭৫ বর্গ মাইল) এর ২৫ তম বৃহত্তম স্বতন্ত্র অর্থনৈতিক অঞ্চল রয়েছে । মাদাগাস্কার আফ্রিকা ভূখণ্ডের থেকে ৪০০ কিলোমিটার (২৫০ মাইল) পূর্বে। 

## ইতিহাস

## তথ্যসূত্র

বিষয়শ্রেণী:মাদাগাস্কারের ভূগোল
বিষয়শ্রেণী:ভারত মহাসাগরের ভূগোল
বিষয়শ্রেণী:দেশ অনুযায়ী আফ্রিকার ভূগোল
আদিলাবাদ লোকসভা কেন্দ্র

**আদিলাবাদ লোকসভা কেন্দ্র**টি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৩,৮৬,২৮২ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি তেলেঙ্গানার কোমারম ভীম, আদিলাবাদ এবং নির্মল জেলায় অবস্থিত বিধানসভা কেন্দ্রগুলি নিয়ে গঠিত।

## ইতিহাস
আদিলাবাদ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন সমাজবাদী পার্টির শ্রী চিন্নূর মাধব রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী কে. আসন্ন৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী গোয়ম নাগেশ৷

## বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী উপজাতিদের জন্য সংরক্ষিত আসন।

; সিরপুর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্র। এটি একটি অসংরক্ষিত আসন। এটি কোমারম ভীম জেলায় অবস্থিত৷
; আসিফাবাদ বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্র৷ এটি কোমারম ভীম জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
; খানাপুর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্র৷ এটি নির্মল জেলায় অবস্থিত৷ এটি তফসিলী উপজাতিদের জন্য সংরক্ষিত আসন।
; আদিলাবাদ লোকসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্র৷ এটি আদিলাবাদ জেলায় অবস্থিত৷ এটি একটি অসংরক্ষিত আসন৷৷
; বোঠ বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি আদিলাবাদ জেলায় অবস্থিত৷
; নির্মল বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্র৷ এটি নির্মল জেলায় অবস্থিত৷ এটি একটি অসংরক্ষিত আসন৷
; মুধোল বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্র৷ এটি নির্মল জেলায় অবস্থিত৷ এটি একটি অসংরক্ষিত আসন।

## তথ্যসূত্র

বিষয়শ্রেণী:তেলেঙ্গানার লোকসভা কেন্দ্র
বিষয়শ্রেণী:আদিলাবাদ জেলা
তুন্দ্রা

**তুন্দ্রা** () হল মেরু অঞ্চলের দিগন্ত বিস্তৃত বৃক্ষহীন সমতল ভূমি, যা গ্রীষ্মকালে জলময় থাকে ও শীতকালে জমে শক্ত হয়ে যায়। *তুন্দ্রা* শব্দটি রাশিয়ান  (*তুন্দ্র*) থেকে এসেছে, যা আবার কিল্ডিন ​​সুমি শব্দ  (*তুন্দার*) থেকে এসেছে যার অর্থ "উঁচুভূমি", "বৃক্ষবিহীন পর্বতমালা"।  বৃক্ষহীন এসব অঞ্চলে শুষ্ক মাটি ও পাথরে মস, লাইকেন, বিভিন্ন প্রকার গুল্ম ও বিরুত জন্মায়। তুন্দ্রা ও অরণ্যের মধ্যবর্তী বাস্তুসংস্থানিক অঞ্চলকে বলা হয় "ট্রিলাইন" বা টিম্বার লাইন। এ জীবভূমির মাটি সালফার ও ফসফরাস সমৃদ্ধ,যা  উদ্ভিদকুলের পুষ্টির উৎস। তুন্দ্রা অঞ্চল তিনভাগে বিভক্ত-আর্কটিক তুন্দ্রা, এন্টার্কটিক তুন্দ্রা এবং আলপাইন তুন্দ্রা। 

## আর্কটিক
উত্তর মেরুর তাইগা বেল্টের উত্তরাংশ তুন্দ্রা জীবভূমির অঞ্চল।তুন্দ্রা দ্বারা মূলত সেসব অঞ্চলকেই বোঝায় যেখানকার অন্তর্মৃত্তিকা দুই বা ততোধিক বছর অথবা স্থায়ীভাবে হিমায়িত। উত্তর রাশিয়া ও কানাডার কিছু অঞ্চল অস্থায়ী হিমায়িত মাটির তুন্দ্রার অন্তর্ভুক্ত। এসব এলাকায় গানাসন, নেনেট ও সামি আদিবাসীদের বসতি রয়েছে, যারা মূলত যাযাবর ও বলগা হরিণ শিকারী।

## অ্যান্টার্কটিক

## আলপাইন

## জলবায়ু শ্রেণিবিন্যাস

## তথ্যসূত্র

বিষয়শ্রেণী:তুন্দ্রা
বিষয়শ্রেণী:কোপেন জলবায়ুর ধরন
বিষয়শ্রেণী:সুমেরু অঞ্চলের ভূগোল
বিষয়শ্রেণী:সুমেরুর পরিবেশ
চাদের প্রশাসনিক অঞ্চল

**[[চাদ প্রজাতন্ত্র]]** ২০০২ সাল থেকে প্রশাসনিক অঞ্চলে বিভক্ত। এটি আগে প্রথমে প্রিফেকচার এবং তারপরে বিভাগে বিভক্ত ছিল।

## ২০১২-পরবর্তী অঞ্চল
২০০৯ সালের আদমশুমারি অনুসারে জনসংখ্যার পরিসংখ্যান সহ ২০১২-পরবর্তী চাদের প্রশাসনিক অঞ্চলগুলোর তালিকা:

## ইতিহাস
১৯৬০ সালে স্বাধীনতার পর  থেকে ১৯৯৯ সাল পর্যন্ত এটি ১৪ টি প্রিফেকচারে বিভক্ত ছিল। এই প্রশাসনিক বিভাজন ১৯৯৯ সালে বিলুপ্ত হয়ে যায়। এর বদলে সারা দেশকে ২৮টি বিভাগে (ডিপার্টমেন্ট) বিভক্ত করা হয়। ২০০২ সালে পুনরায় তৎকালীন প্রশাসনিক বিভাজন বিলুপ্ত করে দেশটিকে ১৮টি প্রশাসনিক অঞ্চলে বিভক্ত করা হয়। ২০০৮ সালে আরও চারটি অঞ্চলে গঠন করে প্রশাসনিক অঞ্চলের সংখ্যা মোট ২২ টিতে করা হয়। ২০১২ সালে এনেদি-অঞ্চল এনেদি-পূর্ব এবং এনেদি-পশ্চিমে বিভক্ত করে বর্তমান ২৩টি অঞ্চল গঠন করা হয় । 

### অঞ্চলসমূহ (২০০৮–২০১২)



### অঞ্চল (২০০২–২০০৮)

(১) ২০০৪ সালে প্রতিষ্ঠিত



### ২০০৮ সালে গঠিত অঞ্চল
২০০৮ সালের ১৯ ফেব্রুয়ারিতে চারটি নতুন অঞ্চল তৈরি করা হয়:

* প্রাক্তন বোরকৌ-এনেদি-তিবেস্তি অঞ্চলটি বিভক্ত হয়ে: 
** বোরকৌ অঞ্চল, বোরকৌ-এনেদি-তিবেস্তি অঞ্চলের প্রাক্তন বোরকৌ বিভাগ থেকে 
** এনেদি অঞ্চল, প্রাক্তন এনেদি পূর্ব এবং এনেদি পশ্চিম বিভাগ থেকে 
** তিবেস্তি অঞ্চল, প্রাক্তন তিবেস্তি বিভাগ থেকে 
* কানেম অঞ্চল থেকে বিভক্ত হয়: 
** বারহ এল গাজেল অঞ্চল, কানেম অঞ্চলের প্রাক্তন বাহর এল গাজেল বিভাগ থেকে
* ঔয়াদ্দাই অঞ্চল থেকে বিভক্ত হয়:
** সিলা অঞ্চল (দার সিলা), ঔয়াদ্দাই অঞ্চলের প্রাক্তন সিলা এবং জৌরফ আল আহমার বিভাগ থেকে 

## আরও দেখুন
* আইএসও ৩১৬৬-২:টিডি

## তথ্যসূত্র

## অন্যান্য উৎস

* *Décret n° 419/PR/MAT/02* (17 October 2002), concerning the creation of the *régions*
* *Ordonnance n° 002/PR/08 portant restructuration de certaines collectivités territoriales décentralisées* (19 February 2008), concerning the creation of new *régions* in 2008
* 
* 

বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:আফ্রিকার দেশের প্রশাসনিক উপবিভাগ
বিষয়শ্রেণী:দেশের প্রশাসনিক উপবিভাগের তালিকা
সৌরভী দেববর্মা

**সৌরভী দেববর্মা** (জন্ম ১৯৮৫ সালের  ১৮ অক্টোবর আগরতলায়) তিনি ভারতীয় গায়ক যিনি ''ইন্ডিয়ান আইডলের'' চতুর্থ সিরিজের প্রতিযোগী ছিলেন, যেখানে তিনি প্রথম মহিলা *[[ইন্ডিয়ান আইডল|ভারতীয় আইডল]]* বিজয়ী হয়েছিলেন।  তিনি একজন গিনেস ওয়ার্ল্ড রেকর্ডধারকও। তিনি হলেন একজন সংগীতশিল্পী, অভিনয়শিল্পী এবং বিনোদনকারী, তিনি ভারত এবং বিদেশে যেমন হংকং, নাইজেরিয়া, ডারবান, নিউ ইয়র্ক শহর, লন্ডন, কুয়েত, বাংলাদেশ এবং নেপালের মতো দেশগুলিতে সরাসরি অনুষ্ঠান করেছেন 

## ব্যক্তিগত জীবন
সৌরভী দেববর্মার জন্ম ১৮ অক্টোবর ১৯৮৫ সালে ত্রিপুরার আগরতলায় এক ( ত্রিপুরায় আদিবাসী যারা বোরক নামে পরিচিত, যারা সেখানে কয়েক দশক থেকেই বসবাস করতো যেটি ত্রিপ্রা মহারাজ দ্বারা  শাসিত) ত্রিপুরা বংশদ্ভুত পরিবারে জন্মগ্রহণ করেছিলেন। যদিও সৌরভির বাবা-মা সরকারী কর্মচারী এবং সংগীতের জগৎ থেকে সংযোগ বিচ্ছিন্ন হলেও তারা তার সিদ্ধান্তকে সমর্থন করেছেন এবং তাকে উত্সাহিত করেছেন।   তিনি তার পড়াশোনা আগরতলার সেন্ট পলস স্কুলে করেছিলেন । 

### গিনেস ওয়ার্ল্ড রেকর্ড
ত্রিপুরা থেকে আসা প্রথম মহিলা ইন্ডিয়ান আইডল সৌরভী দেববর্মা গিনেস ওয়ার্ল্ড রেকর্ডকে ভেঙে গিনেস বুক অফ ওয়ার্ল্ড রেকর্ডের তালিকায় স্থান দিয়েছেন। ১৮ মার্চ একটি বেসরকারী টিভি চ্যানেলে প্রচারিত টেলিভিশনে প্রাক্তন "ইন্ডিয়ান আইডল" বিজয়ী সৌরভী দেববর্মা উল্টে ঝুলন্ত একটি গান গাওয়ার চেষ্টা করেছিলেন। তিনি নিউজিল্যান্ডের রেবেকা রাইটের বিদ্যমান রেকর্ডটি ভাঙার চ্যালেঞ্জ গ্রহণ করেছিলেন, যিনি ৩ মিনিট ৫৩ সেকেন্ডের জন্য উল্টো গেয়েছিলেন। তিনি 4 মিনিট 30 সেকেন্ডের জন্য গাইলেন। সৌরভী সর্বদা সংগীতের প্রতি অত্যন্ত আগ্রহী ছিলেন এবং যখন তিনি এএসএম-স কলেজ অফ কমার্স সায়েন্স অ্যান্ড ইনফরমেশন টেকনোলজি সিএসআইটি-র ছাত্র ছিলেন তখন সমস্ত কলেজের অনুষ্ঠানে অভিনয় করতে দেখা গিয়েছিল। 
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2018)">উদ্ধৃতি প্রয়োজন</span>]]* &#x5D;

## তথ্যসূত্র

## বহিঃসংযোগ

* সৌরভী দেববর্মা অফিসিয়াল ওয়েবসাইট 

বিষয়শ্রেণী:২১শ শতাব্দীর গায়িকা
বিষয়শ্রেণী:ইন্ডিয়ান আইডল বিজয়ী
বিষয়শ্রেণী:ত্রিপুরী ব্যক্তি
বিষয়শ্রেণী:ভারতীয় পপ গায়িকা
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:ইন্ডিয়ান আইডলের প্রতিযোগী
বিষয়শ্রেণী:আগরতলার ব্যক্তি
বিষয়শ্রেণী:ত্রিপুরার সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ত্রিপুরী অভিনেতা
রাজা (দ্ব্যর্থতা নিরসন)

**[[রাজা]]** শব্দটি একটি রাজ্য বা দেশের পুরুষ শাসকের উপাধি বোঝানো হয়। শব্দটি দ্বারা নিম্নের বিষয় সমূহ নির্দেশিত হতে পারে- 

## নাটক

* রাজা - ১৯১০ সালে প্রকশিত রবীন্দ্রনাথ ঠাকুরের নাটক।

## চলচ্চিত্র

* রাজা - ১৯৯৫ সালে মুক্তিপ্রাপ্ত ভারতীয় হিন্দি চলচ্চিত্র।
* রাজা - ১৯৯৯ সালে মুক্তিপ্রাপ্ত বাংলাদেশি চলচ্চিত্র।
* রাজা - ১৯৯৯ সালে মুক্তিপ্রাপ্ত ভারতীয় তেলুগু চলচ্চিত্র।
* রাজা - ২০১৯ সালে মুক্তিপ্রাপ্ত ভারতীয় ভোজপুরি চলচ্চিত্র।
আব্রাহাম ফেরিসোল

**আব্রাহাম বেন মর্ডচাই ফেরিসোল** (ইংরেজি: Abraham ben Mordecai Farissol) (১৪৫১- ১৫২৫ বা ১৫২৬) ছিলেন একজন ইহুদি-ইতালীয় ভূগোলবিদ, কসমোগ্রাফার, লেখক এবং তার্কিক। তিনিই ছিলেন প্রথম হিব্রু লেখক যিনি সদ্য আবিষ্কৃত আমেরিকা নিয়ে বিশদ আলোচনা করেছিলেন।

## জীবনী
ফেরিসোল রোমান সাম্রাজ্যের অ্যাভিগনে জন্মগ্রহণ করেন, যেখানে তার পরিবার অন্তত এক শতাব্দী বসবাস করে আসছিল। ১৪৬৮ সালের তিনি মান্টুয়ায় চলে যান, যেখানে তিনি জুদাহ মেসের লিওনের সাথে লেখক হিসাবে কাজ করেছিলেন। ১৪৭৩ সালে তিনি ফেরারায় চলে যান, সেখানে তিনি ইহুদি উপাসনালয়ে *হাজ্জান* চরিত্রে অভিনয় করেছিলেন।

## উল্লেখযোগ্য কাজ

### মহিলাদের প্রার্থনা বই
১৪৭১ এবং ১৪৮০ সালে ফেরিসোল মহিলাদের প্রার্থনা বিষয়ক দুটি বই প্রকাশ করেছিলেন। এর মধ্যে *<nowiki/>'বীরকোট হাশচর*' উল্লেখযোগ্য যেখানে তিনি মহিলাদের প্রার্থনার প্রথাগত আবৃত্তির ধরনের পরিবর্তন এনেছিলেন। বইটি ১৯৭৩ সালে ইসরাইলের জাতীয় গ্রন্থাগারে দান করা হয়েছে।

### বাইবেলের ব্যাখ্যা এবং অনুবাদ
ফেরিসোল *<nowiki/>'পিরি শোষণানিম'<nowiki/>* বা গোলাপ ফুল শিরোনামে ইহুদীদের পবিত্র ধর্মগ্রন্থ তাওরাতের একটি সংক্ষিপ্ত ব্যাখ্যা লিখেছিলেন। তিনি এরিস্টটলের *<nowiki/>'যুক্তিবিদ্যা*' নামক বইটি হিব্রু ভাষায় অনুবাদ করেছিলেন এবং দার্শনিক পোর্ফাইরিও সংকলন অনুবাদ করেছিলেন। এছাড়াও ১৪৬৮ এবং ১৪৭৪ দিকে লেখা তার কিছু চিঠি ও ধর্মোপদেশমূলক বক্তৃতা পাওয়া যায়।

### মাগেন আব্রাহাম
তিনি *<nowiki/>'মাগেন আব্রাহাম*' শিরোনামে তিন খণ্ড বিশিষ্ট মধ্যযুগীয় ইহুদি পোলিমিকস এবং প্রার্থনা গ্রন্থ রচনা করেছেন যার দ্বিতীয় খণ্ড ছিল খ্রিস্ট ধর্মের বিরুদ্ধে এবং তৃতীয় খণ্ড ইসলাম ধর্মের বিরুদ্ধে।

### ইগেরেট অরোট 'ওলাম
তাঁর লেখা সবচেয়ে গুরুত্বপূর্ণ ত্রিশ খণ্ডে বিভক্ত মহাজাগতিক এবং ভৌগোলিক গবেষণামূলক গ্রন্থ *<nowiki/>'ইগেরেট অরোট 'ওলাম*'। গ্রন্থটির প্রতিটি অধ্যায়ে তিনি নির্দিষ্ট ভৌগোলিক অঞ্চল বা বিষয় নিয়ে কাজ করে এবং বহু মহাজাগতিক ও ঐতিহাসিক বিষয় নিয়ে বিস্তারিত ব্যাখ্যা ও আলোচনা করেছেন। বইটিতে বিশ্বের সদ্য আবিষ্কৃত বিভিন্ন অংশ, ভারতে যাতায়াতের নতুন পর্তুগিজ সমুদ্রপথ, উপজাতি এবং বিশ্বের বিভিন্ন অঞ্চলে ইহুদিদের অবস্থার বিবরণ রয়েছে। এতে আমেরিকার আদিবাসীদের যৌনচর্চা, সামাজিক সংগঠন, সম্পত্তির অভাব, স্বাস্থ্য এবং অন্যান্য বিষয়ের বর্ণনা অন্তর্ভুক্ত রয়েছে।

## বহিঃসংযোগ

## তথ্যসূত্র

বিষয়শ্রেণী:ইতালীয় ভূগোলবিদ
বিষয়শ্রেণী:১৪৫১-এ জন্ম
বিষয়শ্রেণী:১৫২৫-এ মৃত্যু
বিষয়শ্রেণী:১৫২৬-এ মৃত্যু
কক ত্রিপুরা

**কক ত্রিপুরা** হলো ত্রিপুরার প্রথম ককবরক ভাষায় খবর চ্যানেল, ত্রিপুরার প্রথম ভাষাগত চ্যানেল হ'ল এটি, এই চ্যানেলটি অনেকগুলি সামাজিক কাজকর্মে লিপ্ত থাকে। কমল কলই প্রতিষ্ঠা করেছেন কক ত্রিপুরাকে। কক ত্রিপুরার নীতিবাক্য ত্রিপুরার *বিভিন্ন ঘটনার বিষয়ে অজানা লোকদের মধ্যে সচেতনতা আনতে।* *নক্সিনফ্লুয়েন্সার* অনুসারে কক ত্রিপুরা মাসিক ৫৫১-১৪৭০ মার্কিন ডলার উপার্জন করেন।

## সহযোগী সাংবাদিকরা

* কমল কলই - পরিচালক ও প্রধান সাংবাদিক
* সইলেন কলই - ভিডিও সম্পাদক এবং অ্যাঙ্কর

## আরও দেখুন

* ককবরক লিপি
* আগরতলা

## তথ্যসূত্র

## বহিঃসংযোগ

* 
* ইউটিউবে কক ত্রিপুরা
* 

বিষয়শ্রেণী:২০১৪-এ প্রতিষ্ঠিত টেলিভিশন চ্যানেল ও স্টেশন
রফিক উদ্দিন সরকার

**রফিক উদ্দিন সরকার** (**মৃত্যু:** ৬ এপ্রিল ১৯৮১) বাংলাদেশের নাটোর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-১৭ আসনের সংসদ সদস্য ছিলেন।

## প্রাথমিক জীবন
রফিক উদ্দিন সরকার নাটোরের বড়াইগ্রামের পিওভাগ গ্রামে জন্মগ্রহণ করেন। তার ছেলে নাটোর জেলা স্বেচ্ছাসেবক লীগের আহ্বায়ক ও আইনজীবী আরিফ উদ্দিন সরকার।

## রাজনৈতিক জীবন
রফিক উদ্দিন সরকার হাইকোর্টের আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি নাাটোর জেলা আওয়ামী লীগের প্রতিষ্ঠাতা সাধারণ সম্পাদক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-১৭ (বর্তমান নাটোর-৪) আসন থেকে সংসদ সদস্য নির্বাচিত হন।

## মৃত্যু
রফিক উদ্দিন সরকার ৬ এপ্রিল ১৯৮১ সালে নাটোরের বড়াইগ্রামের জোনাইল বাজারে দুর্বৃত্তের আঘাতে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:১৯৮১-এ মৃত্যু
বিষয়শ্রেণী:নাটোর জেলার রাজনীতিবিদ
বিষয়শ্রেণী:নাটোর জেলার আইনজীবী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আর১৩৬এ১

|}
**আরএমসি ১৩৬এ১** (সাধারণ নাম **আর১৩৬এ১**) হলো আমাদের পরিচিত নক্ষত্রগুলোর মাঝে সবচেয়ে ভারী নক্ষত্র এবং উজ্জ্বলতা বিশিষ্ট নক্ষত্র, যার ভর প্রায় ৩১৫ M☉ (সৌরভর) এবং পৃথিবী থেকে প্রায় ৮.৯ মিলিয়ন L☉ (আলোকবর্ষ) দূরে অবস্থিত, একইসঙ্গে সর্বাধিক উত্তাপ বিশিষ্ট নক্ষত্রগুলোর মাঝে একটি, যার তাপমাত্রা প্রায় ৫৩,০০০ কেলভিনের কাছাকাছি। 

## আরও দেখুন
* ইউওয়াই স্কুটি - সবচেয়ে বড় নক্ষত্র।
* স্টিফেনসন ২-১৮ - সবচেয়ে অতিবড় নক্ষত্র।
* এস৫-এইচভিএস১ - সবচেয়ে দ্রুতগতির নক্ষত্র।

## তথ্যসূত্র

বিষয়শ্রেণী:ছায়াপথ বহির্ভূত তারা
এস৫-এইচভিএস১

**এস৫-এইচভিএস১** হচ্ছে একটি এ-টাইপ প্রধান ক্রম নক্ষত্র যেটি সবচেয়ে দ্রুতগতির নক্ষত্র হিসেবে ২০১৯ সালে শনাক্ত করা হয় এবং গতিবেগ পরিলক্ষিত হয় ১,৭৫৫ কিলোমিটার/সেকেন্ড (৩,৯৩০,০০০ মাইল/ঘণ্টা)। নক্ষত্রটি দক্ষিণ আকাশের গ্ৰুস (বা ক্রেন) নক্ষত্রমণ্ডলে, পৃথিবী থেকে প্রায় ২৯,০০০০ আলোকবর্ষ দূরে অবস্থিত।

## আরও দেখুন
* আর১৩৬এ১ - সবচেয়ে ভারি নক্ষত্র।
* ইউওয়াই স্কুটি - সবচেয়ে বড় নক্ষত্র।

## তথ্যসূত্র

বিষয়শ্রেণী:পলায়নমান তারা
বিষয়শ্রেণী:অতিবেগের তারা
বিষয়শ্রেণী:২০১৯ সালের জ্যোতির্বিদ্যা সংক্রান্ত আবিষ্কার
করিমনগর লোকসভা কেন্দ্র

**করিমনগর লোকসভা কেন্দ্র**টি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৫০,৮১০ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি তেলেঙ্গানার রাজন্না সিরসিল্লা, সিদ্দিপেট এবং করিমনগর জেলায় অবস্থিত বিধানসভা কেন্দ্রগুলি নিয়ে গঠিত।

## ইতিহাস
করিমনগর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের সংঘটিত প্রথম নির্বাচনে দুটি আসনে জয়ী হয়েছিলেন শিডিউল কাস্ট ফেডারেশন পার্টির শ্রী এম আর কৃষ্ণা ও পিপলস ডেমোক্রেটিক ফ্রন্ট পার্টির শ্রী বাদাম ইয়েল্লা রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে দুটি আসনে জয়ী হয়েছিলেন ভারতীয় জাতীয় কংগ্রেসের শ্রী এম আর কৃষ্ণা৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী বি বিনোদ কুমার৷

## বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।

; করিমনগর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র। এটি একটি অসংরক্ষিত আসন। এটি করিমনগর জেলায় অবস্থিত৷
; চোপ্পদণ্ডি বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র৷ এটি করিমনগর জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
; বেমুলাওয়াড়া বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র৷ এটি রাজন্না সিরসিল্লা জেলায় অবস্থিত৷ এটি একটি অসংরক্ষিত আসন।
; সিরসিল্লা লোকসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র৷ এটি রাজন্না সিরসিল্লা জেলায় অবস্থিত৷ এটি একটি অসংরক্ষিত আসন৷৷
; মানকণ্ডুর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি করিমনগর জেলায় অবস্থিত৷
; হুজুরাবাদ বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র৷ এটি করিমনগর জেলায় অবস্থিত৷ এটি একটি অসংরক্ষিত আসন৷
; হুস্নাবাদ বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৩২ নং বিধানসভা কেন্দ্র৷ এটি সিদ্দিপেট জেলায় অবস্থিত৷ এটি একটি অসংরক্ষিত আসন৷

## তথ্যসূত্র

বিষয়শ্রেণী:তেলেঙ্গানার লোকসভা কেন্দ্র
বিষয়শ্রেণী:করিমনগর জেলা
রেজিনা ফ্লেশারোভা

**রেজিনা ** (; ২৮ মার্চ ১৮৮৮ - ১ জুলাই ১৯৬৯) একজন পোলীয় ভূগোলবিদ ও ভূতাত্ত্বিক, যিনি ১৯৩৫ ও ১৯৩৮ খ্রিস্টাব্দের মধ্যবর্তী সময়ে নারী অধিকার আন্দোলনে অংশ নিয়েছিলেন এবং দ্বিতীয় পোলীয় প্রজাতন্ত্রের একজন সিনেটর হিসেবে কাজ করেছিলেন। ১৯১৩ খ্রিস্টাব্দে তিনি ফ্রান্সের সর্বন বিশ্ববিদ্যালয় থেকে প্রথম পোলীয় নারী হিসেবে প্রাকৃতিক বিজ্ঞানে ডক্টরেট উপাধি অর্জন করেন। তিনি পোল্যান্ডে ভূবিজ্ঞান প্রতিষ্ঠার একজন অগ্রদূত হিসেবে বিবেচিত, তিনি দেশটির ভূগোল ও ভূতত্ত্ব সম্পর্কিত ১০০টিরও বেশি রচনা প্রকাশ করেন। পোল্যান্ডের ভূবিজ্ঞানের ইতিহাসের উপর লেখা তাঁর পাঁচ খণ্ডের গ্রন্থসমগ্রকে তাঁর শ্রেষ্ঠ কৃতিত্ব হিসেবে গণ্য করা হয়। ১৯৬০ সালে তিনি প্রথম শ্রেণীর "ব্যানার অভ দ্য অর্ডার অভ লেবার" সম্মানে ভূষিত হন।

## মৃত্যু এবং উত্তরাধিকার
ফ্লেশারোভা ৩০ জুন অথবা ১ জুলাই ১৯৬৯ সালে ভিশতুলা নদী ভ্রমনকালে জাহাজে মৃত্যুবরণ করেন। তাঁকে ওয়ারশ'র পাভস্কি সমাধিস্থানে দাফন করা হয়। ভূ-বিজ্ঞানের ইতিহাসের উপর তার গ্রন্থসমগ্রের মহৎ কাজটি পরবর্তী বিজ্ঞানীরা সম্পন্ন করেন এবং পোল্যান্ডে ভূ-বিজ্ঞানের ক্ষেত্র প্রতিষ্ঠার একজন অগ্রদূত হিসেবে তাঁকে দেখা হয়।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:নারী ভূগোলবিদ
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর নারী বিজ্ঞানী
হামিদ দাবাশি

**হামিদ দাবাশি** (; জন্ম ১৫ জুন ১৯৫১) হলেন একজন ইরানি অধ্যাপক। তিনি নিউ ইয়র্ক সিটির কলাম্বিয়া বিশ্ববিদ্যালয়ে ইরানিয়ান স্টাডিজ ও তুলনামূলক সাহিত্য পড়ান।

তিনি বিশটির অধিক বইয়ের লেখক। এর মধ্যে তাঁর *থিওলজি অব ডিসকন্টেন্ট*; ইরানি চলচ্চিত্রের ওপর অসংখ্য বই; *স্টেজিং আ রেভলিউশন*; একটি সম্পাদিত খণ্ড *ড্রিমস অব আ নেশন: অন প্যালেস্টাইনিয়ান সিনেমা*; এবং ইরানি ইতিহাসের একখণ্ড বিশ্লেষণ *ইরান: আ পিপল ইন্টারাপ্টেড* অন্যতম।

## তথ্যসূত্র

বিষয়শ্রেণী:মার্কিন সমাজবিজ্ঞানী
বিষয়শ্রেণী:মার্কিন চলচ্চিত্র সমালোচক
বিষয়শ্রেণী:২১শ শতাব্দীর মার্কিন ইতিহাসবিদ
বিষয়শ্রেণী:মার্কিন যুদ্ধ-বিরোধী কর্মী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:২১শ শতাব্দীর মার্কিন পুরুষ লেখক
ইয়ুকাতান প্রণালি

**ইয়ুকাতান প্রণালি** বা **ইউকাতান স্ট্রেইট‌্স** ( স্পেনীয় : *Canal de Yucatán)* হলো মেক্সিকো এবং কিউবার মধ্যে একটি প্রণালি। এটি মেক্সিকো উপসাগরের সাথে ক্যারিবীয় সাগরের ইয়ুকাতান বেসিনকে সংযুক্ত করে। এটি মাত্র  প্রশস্ত এবং প্রায়  গভির। এর গভীরতম স্থান কিউবার উপকূলের নিকটবর্তী।

## স্রোত
ইয়ুকাতান প্রণালি কিউবাকে মেক্সিকার ইউকাটান উপদ্বীপ থেকে পৃথক করে এবং ক্যারিবিয়ান সাগরকে মেক্সিকো উপসাগরের সাথে যুক্ত করেছে। প্রণালিটি মেক্সিকোর কেপ ক্যাটোচে এবং কিউবার কেপ সান আন্তোনিওর মধ্যে  প্রশস্ত।  কিউবার উপকূলের কাছে এটির সর্বাধিক গভীরতা ।  পানি ক্যারিবিয়ান সমুদ্রের মধ্য দিয়ে পূর্ব থেকে পশ্চিমে প্রবাহিত হয়। এই প্রবাহটি উইন্ডওয়ার্ড প্যাসেজ দিয়ে প্রবাহিত উত্তর নিরক্ষীয় স্রোতের ৫ এসভি এবং ব্রাজিলের উপকূলে প্রবাহিত দক্ষিণ নিরক্ষীয় স্রোতের ১২ এসভি পানির সমন্বয়ে গঠিত। সর্বনিম্ন ১৭&nbsp;°C তাপমাত্রায় মোট প্রবাহ প্রায় ১৭ এসভি। এই প্রবাহটি ইয়ুকাতান উপদ্বীপের পাশ দিয়ে প্রবাহিত হয়ে এটি ইয়ুকাতান স্রোতে পরিণত হয়।  এই স্রোতটি মেক্সিকো উপসাগরে পানির প্রবাহের বেশিরভাগ অংশ সরবরাহ করে কারণ ফ্লোরিডার প্রণালি দিয়ে প্রবাহ অবিরাম নয় এবং প্রবাহিত জলের পরিমাণও অল্প। ইয়ুকাতান স্রোত প্রণালির পশ্চিমাঞ্চলে প্রবলভাবে প্রবাহিত হয় যেখানে কিউবার পাল্টা স্রোত প্রণালির পূর্ব দিকের বিপরীতে প্রবাহিত হয়। ইয়ুকাতান স্রোতের নীচে দক্ষিণে প্রবাহিত ইয়ুকাতান অন্ত:প্রবাহ রয়েছে যা পানি মেক্সিকো উপসাগর থেকে দূরে নিয়ে যায়। 

## প্রবালদ্বীপ
ইয়ুকাতান প্রণালির মধ্য দিয়ে প্রবাহিত পানি মেক্সিকো উপসাগরে প্রবেশ করার পর এটি সমুদ্রের অগভীর অঞ্চল ক্যাম্পেচে তীরের পাশ দিয়ে যায়। সমুদ্রতীর থেকে প্রায়  দূরে ইয়ুকাতান তাকের বাহ্যিক সীমাননায় প্রবাল প্রাচীর রয়েছে। এখানে প্রাচীর তৈরির প্রধান প্রবালগুলি হলো *[[অ্যাক্রোপোরা সার্ভিকর্নিস|Acropora cervicornis]]*, *[[অ্যাক্রোপোরা পলমাটা|Acropora palmata]]* এবং *[[মন্টাস্ট্রিয়া অ্যানুলারিস|Montastraea annularis]]* যার মধ্যে অনেকে ১৯৯০ এর দশকের শেষদিকে মারা গেছে। এরপরে কিছু সংশোধন ঘটেছে।  ক্যাম্পেচ উপকূল একটি জীববৈচিত্র্যময় অঞ্চল এবং এটি সহ মেক্সিকো উপকূল থেকে ইয়ুকাতান প্রণালির অন্যান্য অংশগুলিতে কারিগর জেলেরা প্রচুর মাছ ধরেন। অঞ্চলটি অতিরিক্ত শোষণের ফলে হুমকির সম্মুখীন হয়েছে। 

## আরও দেখুন

* বিশ্বের প্রণালির তালিকা

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আন্তর্জাতিক প্রণালি
বিষয়শ্রেণী:ক্যারিবীয় প্রণালি
বিষয়শ্রেণী:উত্তর আমেরিকার প্রণালি
বিষয়শ্রেণী:আটলান্টিক মহাসাগরের প্রণালি
আতোয়ার রহমান তালুকদার

**আতোয়ার রহমান তালুকদার** বাংলাদেশের নওগাঁ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-৬ আসনের সংসদ সদস্য ছিলেন।

## প্রাথমিক জীবন
আতোয়ার রহমান তালুকদার নওগাঁর বদলগাছীর মথুরাপুর গ্রামে জন্মগ্রহণ করেন। তার পিতা মৃত জসীমুদ্দীন তালুকদার।

## রাজনৈতিক জীবন
আতোয়ার রহমান তালুকদার আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-৬ আসন থেকে সংসদ সদস্য নির্বাচিত হন। ৪ আগস্ট ১৯৭৫ সালে বাকশালের নওগাঁ মহকুমার গভর্নর মনোনীত হন তিনি। তিনি মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:নওগাঁ জেলার আইনজীবী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
এবেল্লা

**এবেল্লা**, স্যালার্নোর এবেল্লা বা কাস্টেলোমাতার এবেল্লা নামে পরিচিত; যিনি ছিলেন চৌদ্দ শতকের মাঝামাঝি সময়ে একজন চিকিৎসক। এবেল্লা স্যালার্নো স্কুল অফ মেডিসিনে পড়াশোনা ও শিক্ষকতা করেছিলেন। এবেল্লা ১৩৮০ সালের দিকে জন্মগ্রহণ করেছিলেন বলে মনে করা হয়। তবে তার জন্ম ও মৃত্যুর সঠিক সময়টি অস্পষ্ট। এবেল্লা স্যালার্নোর মেডিকেল স্কুলে শুরু করেন চিকিৎসার অনুশীলন, পিত্ত এবং মহিলাদের স্বাস্থ্য এবং প্রকৃতির উপর গবেষণা ও নানা পরীক্ষা নিরীক্ষা। রেবেকা গুয়ার্নার সাথে এবেল্লা ভ্রূণবিদ্যার ক্ষেত্রে কাজ করেছিলেন ও বিশেষজ্ঞও ছিলেন। তিনি দুটি গ্রন্থ প্রকাশ করেছেন: *De atrabile* (On Black Bile) এবং *De natura seminis humani* (on the Nature of the Seminal Fluid). নারী স্বাস্থ্য নিয়ে নানা কাজ, গবেষণা ও লেখা প্রকাশ করেছিলেন তিনি।

## কর্ম জীবন
*স্যালার্নো স্কুল অফ মেডিসিন* প্রথম বিশ্ববিদ্যালয় ছিলো, যেখানে নারীদের প্রবেশের অনুমতি দেয়। এই নারীরা তাদের শিক্ষার জন্য মহত্বের পরিচয় দিতে থাকে। এই নারীরা মিলে দল তৈরি করে। যারা এই শিক্ষা প্রতিষ্ঠানে চিকিৎসা, স্বাস্থ্য ইত্যাদি বিষয়ে নানা গবেষণা ও লেখালেখি শুরু করেছিলেন। তাঁর দলের চিকিৎসকরা সাধারণ ধ্যান-ধারণা ও দৃষ্টিভঙ্গির বিরুদ্ধে কাজ করেছিলো এবং সেই সময়ে নারীদের ভূমিকাও ছিলো অনেক, এবং মধ্যযুগীয় সালর্নোর কাজ গর্ব এবং উপকারের প্রতীক হিসাবে বিবেচিত হয়।

## ব্যক্তিগত জীবন
Castellomata পরিবার ছিল স্যালার্নো অঞ্চলের অত্যন্ত প্রভাবশালী পরিবার। পরিবারের অনুপ্রেরণায় papal court এবং সেলার্নো স্কুল অফ মেডিসিন পড়তে সহায়তা করেছিল। এই পরিবারের একজন গুরুত্বপূর্ণ সদস্য ছিলেন ক্যাস্তেলোমাটার জিয়োভান্নি, যিনি পোপ ইনোসেন্ট তৃতীয়ের কাছে মেডিসাস প্যাপি বা "পোপের ডাক্তার" উপাধি অর্জন করেছিলেন। যদিও এবেল্লা ও ক্যাস্তেলোমাটার জিয়োভান্নি মধ্যে সম্পর্ক অস্পষ্ট।

## তথ্যসূত্র

বিষয়শ্রেণী:১৪শ শতাব্দীর ইতালীয় নারী
বিষয়শ্রেণী:১৪শ শতাব্দীর ইতালীয় চিকিৎসক
বিষয়শ্রেণী:মধ্যযুগীয় নারী চিকিৎসক
ইয়ান লিউ (ভূগোলবিদ)

**ইয়ান লিউ** একজন অস্ট্রেলীয় ভূগোলবিদ যিনি নগর উন্নয়নের মডেলগুলোর জন্য সেলুলার অটোমেটা এবং কণা পদ্ধতি (পার্টিকল সিস্টেম) ব্যবহারের জন্য পরিচিত।  অস্ট্রেলীয় এবং চীনা শহরের বাসিন্দাদের পরিবহনের ধরনগুলির তুলনা করার জন্য তার কাজটিতে বৈদ্যুতিন ট্রানজিট পরিবহন উপাত্ত (ইলেকট্রনিক ট্রানজিট পাস ডাটা) ব্যবহারও জড়িত। 

লিউ তার পিএইচ.ডি. অর্জন করেছেন কুইন্সল্যান্ড বিশ্ববিদ্যালয় থেকে।  তিনি মানবীয় ভূগোলের একজন সহযোগী অধ্যাপক এবং *[[কুইন্সল্যান্ড বিশ্ববিদ্যালয়|ইউনিভার্সিটি অব কুইন্সল্যান্ড]] স্কুল অব আর্থ অ্যান্ড এনভায়রনমেন্টাল সায়েন্সেস* স্কুলের উপ-প্রধান (ডেপুটি-হেড)।  তিনি ২০০৯ সালে সিআরসি প্রেস থেকে প্রকাশিত *"ভৌগোলিক তথ্য পদ্ধতি এবং সেলুলার অটোমেটাসহ নগর উন্নয়ন মডেলিং"* (*Modelling urban development with geographical information systems and cellular automata*) বইটির লেখক। 

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুইন্সল্যান্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী ভূগোলবিদ
বিষয়শ্রেণী:অস্ট্রেলীয় ভূগোলবিদ
জাফরি

**জাফরি মাজহাব** () বা **জাফরি ফিকহ** () হল শিয়া ইসলামের একটি ফিকহশাস্ত্রীয় মাজহাব। ইসনা আশারিয়া ও ইসমাইলি শিয়ারা এই মাজহাবের অনুসরণ করে থাকে। ৬ষ্ঠ ইমাম জাফর আস-সাদিক মাজহাবটি প্রতিষ্ঠা করেন বলে ধারণা করা হয়। এটি ইরানের রাষ্ট্রীয় মাজহাব।

জাফরি মাজহাব ইজতিহাদের ওপর নির্ভরতা, উত্তরাধিকার, ধর্মীয় শুল্ক, বাণিজ্য, ব্যক্তিগত মর্যাদা, মুতাহ বিবাহ প্রভৃতি বিষয়ে প্রভাবশালী সুন্নি মাজহাবগুলোর সঙ্গে ভিন্নমত পোষণ করে। ১৯৫৯ সাল থেকে জাফরি ফিকহ চারটি সুন্নি মাজহাবের পাশাপাশি *পঞ্চম মাজহাব* হিসেবে আল আজহার বিশ্ববিদ্যালয় দ্বারা স্বীকৃত। এছাড়া, এটি জর্ডানের রাজার আম্মান বার্তার তালিকাভুক্ত আটটি স্বীকৃত মাযহাবের একটি।

## শাখা

### উসুলি
এই মাযহাব ইজতিহাদকে কাজে লাগিয়ে যুক্তিযুক্ত যুক্তি অবলম্বন করে ইসলামের বিধান খুঁজে বের করে। উসুলিরা মুজতাহিদের ভূমিকার উপর জোর দেয় যিনি লুকানো ইমামের মধ্যস্থতাকারী হিসাবে পবিত্র উৎসগুলিকে স্বাধীনভাবে ব্যাখ্যা করতে সক্ষম ছিলেন এবং এইভাবে সম্প্রদায়কে একটি পথপ্রদর্শক হিসাবে পরিবেশন করেন। এর মানে হল যে পরিবর্তনশীল অবস্থা এবং সময়ের গতিশীলতা বিবেচনায় নেওয়ার জন্য আইনি ব্যাখ্যাগুলি নমনীয় রাখা হয়েছিল। অধিকাংশ শিয়াদের মধ্যে এই মতবাদের প্রাধান্য রয়েছে।

আয়াতুল্লাহ রুহুল্লাহ খোমেনি জোর দিয়েছিলেন যে জাফরি ​​আইনশাস্ত্র এই স্বীকৃতির উপর ভিত্তি করে তৈরি করা হয়েছে যে জ্ঞানতত্ত্ব বিষয়গততার দ্বারা প্রভাবিত হয়। তদনুসারে, জাফরি ​​আইনশাস্ত্র প্রচলিত ফিকহ (উদ্দেশ্য) এবং গতিশীল ফিকহ (বিষয়ভিত্তিক) দাবি করে। গতিশীল ফিকহের মাধ্যমে জাওয়াহেরুল কালিম (আরবি: جواهر الكلم) এর বিখ্যাত পাঠে আলোচিত, একজনকে অবশ্যই সময়, যুগ এবং বয়স (আরবি: زمان) ধারণার পাশাপাশি স্থান, অবস্থান এবং স্থানের (আরবি: مکان) ধারণা বিবেচনা করতে হবে। যেহেতু চিন্তা ও বাস্তবতার এই মাত্রাগুলি আদেশের ব্যাখ্যা, বোঝা এবং অর্থ আহরণের প্রক্রিয়াকে প্রভাবিত করে।

### আখবারি
এই মাযহাব ইজতিহাদের ক্ষেত্রে একটি সীমাবদ্ধ পদ্ধতি গ্রহণ করে। এই স্কুল এখন প্রায় শেষ হয়ে গেছে; খুব কম অনুসারী বাকি আছে। ভারতীয় উপমহাদেশে কিছু নব্য-আখবরীর আবির্ভাব হয়েছে, কিন্তু তারা বাহরাইনের পুরাতন আখবারী আন্দোলনের অন্তর্গত নয়।

## পাদটীকা

## তথ্যসূত্র

## অধিকতর পাঠ
* 

## বহিঃসংযোগ
*"Jafari: Shii Legal Thought and Jurisprudence" from Oxford Islamic Studies Online 
*Ja'fari Fiqh
*Ja'fari School
*Some of Shi'a Islamic Laws books
*Islamic Laws of G.A. Sayyid Abulqasim al-Khoei
*Islamic Laws of G.A. Fazel Lankarani
*Islamic Laws of G.A. Syed Ali al-Husaini Seestani
*Towards an Understanding of the Shiite Authoritative Sources 

বিষয়শ্রেণী:জাফারি ফকীহ
বিষয়শ্রেণী:ইসনা আশারিয়া
বিষয়শ্রেণী:নিজারি ইসমাইলি
বিষয়শ্রেণী:মাযহাব
উসুলি

**উসুলিরা** (, ) হল দ্বাদশী শিয়া মুসলমানদের বৃহত্তম গোষ্ঠী। তারা ফিকহের নতুন বিধি তৈরিতে *ইজতিহাদ* (যুক্তিবিচার) ব্যবহারের পক্ষপাত; ঐতিহ্যবর্জিতভাবে হাদিস মূল্যায়নে অনাস্থা; ইসলামি সঠিক আচরণবিধি নির্ধারণে একজন মুজতাহিদকে অনুসরণে বাধ্যবাধকতা প্রভৃতি বিষয়ে তাদের এখনকার ক্ষুদ্র প্রতিদ্বন্দ্বী আখবরিদের থেকে ভিন্নমত পোষণ করে থাকে।

অষ্টাদশ শতাব্দীর শেষভাগে আখবরিদের নিষ্পেষণের পর থেকে উসুলিরা সবচেয়ে প্রভাবশালী দ্বাদশী শিয়া গোষ্ঠী এবং বর্তমানে তারা শিয়া মুসলমানদের মধ্যে বৃহত্তম শাখা ।

*উসুলি* শব্দটি *[[উসুল আল ফিকহ]]* (ব্যবহারশাস্ত্রের নীতিমালা) থেকে এসেছে। উসুলি চিন্তাধারায় আইনের চারটি বৈধ উৎস রয়েছে: কোরআন, হাদিস, ইজমা ও আকল। ইজমা মানে হল সর্বসম্মত ঐক্যমত্য। শিয়া ব্যবহারশাস্ত্রে আকল তখনই প্রয়োগ করা হয় যখন অন্যান্য ধর্মীয় প্রমাণাদি: *বারা‘আত* (বিমুক্তি), *ইহতিয়াত* (সুপারিশকৃত পূর্বসতর্কতা), *তাখয়ির* (বাছাই) ও *ইস্তিশাব* (পূর্ববর্তী অবস্থায় নিরবচ্ছিন্নতার পূর্বানুমান) প্রযোজ্য হয় না।

উসুলি শব্দটি শিয়া সম্প্রদায় ছাড়াও *উসুলের* শিক্ষার্থীদের ক্ষেত্রে প্রায়শই সাধারণভাবে ব্যবহৃত হয়, বিশেষত গোড়ার দিককার মুসলিমদের মধ্যে। উসুলের শিক্ষার্থী বা পণ্ডিতগণ ফিকহশাস্ত্রের পণ্ডিত বা *ফকীহ* (বহুবচনে *ফুকাহা*) থেকে আলাদা।

## তথ্যসূত্র

বিষয়শ্রেণী:শিয়া ইসলাম
বিষয়শ্রেণী:ইসনা আশারিয়া
বিষয়শ্রেণী:জাফারি ফকীহ
বিষয়শ্রেণী:ফতোয়া
ইলিয়াস গুম্মান

**মুহাম্মদ ইলিয়াস গুম্মান** একজন পাকিস্তানি দেওবন্দি ইসলামি পণ্ডিত, ধর্ম প্রচারক, লেখক এবং সারগোদায় অবস্থিত মারকাজ আহলে সুন্নাত ওয়াল জামায়াতের প্রধান।

## প্রারম্ভিক জীবন এবং পেশা
থাম্ব|২০২৪ সালে চট্টগ্রামে অনুষ্ঠিত আন্তর্জাতক ইসলামিক সম্মেলনে ইলিয়াস গুম্মান বক্তব্য রাখেন।
গুম্মান ১২ এপ্রিল ১৯৬৯ সালে সরগোধা জেলায় জন্মগ্রহণ করেন। তিনি জামিয়া বিন্নুরীয়া থেকে দাওরায়ে হাদিস সম্পন্ন করেন।

২০০৫ সালে তিনি সরগোধার বিভাগীয় কমিশনার সৈয়দ তাজামুল আব্বাস হত্যার সাথে জড়িত থাকার অভিযোগে গ্রেপ্তার হন। ২০০৬ সালে শিয়া আলেম বশির হুসেন হোসেন বুখারী হত্যার সাথে জড়িত থাকার অভিযোগে তাকে আবার গ্রেপ্তার করা হয়।

২০১৮ সালের আগস্টে, তিনি *মেরা পাকিস্তান* নামে একটি বই প্রকাশ করেছিলেন।

## বই
তার রচিত বই সমূহের মধ্যে রয়েছে:

* *ফিরকায়ে আহলে হাদিসি পাক ওয়া হিন্দ কা তৌকীক জাইজা*, ২০১০ (আহলে হাদিসদের সমালোচনা)
* *ফিরকায়ে বেরলভীয়াত পাক ওয়া হিন্দ কা তৌকীক জাইজা*, ২০১২ (বেরলভিদের সমালোচনা)
* *মাজমুয়ায়ে মুতাকাল্লিমে ইসলাম*, ২০১২
* *মাজলিসে মুতাকাল্লিমে ইসলাম*, ২০১৩, ২ খণ্ড
* *ফিরকায়ে সাইফিয়াহ কা তৌকিক জাইজা*, ২০১৩
* *খুতবায়ে মুতাকাল্লিমে ইসলাম*, ২০১৩, ৩ খণ্ড
* *ফিরকায়ে জামাআতুল মুসলিমান কা তৌকিকি জাইজা*, ২০১৩
*
* *জিহাদ ফি সাবিলিল্লাহ*
*
* *কানজুল ইমান কা তৌকিক জাইজাহ*, ২০১৪ ইত্যাদি

## তথ্যসূত্র

বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানি ইসলামপন্থী
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি বন্দী ও আটক
বিষয়শ্রেণী:পাকিস্তানি কলাম লেখক
বিষয়শ্রেণী:মুসলিম ধর্ম প্রচারক
বিষয়শ্রেণী:পাকিস্তানি ইসলাম ধর্মীয় নেতা
মুর্শিদ

***মুর্শিদ*** () আরবি শব্দ যার অর্থ *পথপ্রদর্শক" বা *শিক্ষক*, *র-শ-দ* মূলধাতু থেকে উদ্ভব বিশেষত [[সুফিবাদ|সুফিবাদে]] এটাকে আধ্যাত্মিক পথপ্রদর্শক হিসেবে বোঝানো হয়। শব্দটি প্রায়ই ব্যবহৃত হয় সুফি তরিকা যেমন [[কাদেরিয়া তরিকা|কাদেরিয়া]], [[নকশবন্দি তরিকা|নকশবন্দিয়া]], [[চিশতিয়া তরিকা|চিশতিয়া]], [[শাজলিয়া]] এবং [[সোহরাওয়ার্দিয়া তরিকা|সোহরাওয়ার্দীয়া]]।*

সুফিবাদের পথ শুরু হয় যখন একজন ছাত্র (মুরিদ) একজন আধ্যাত্মিক পথপ্রদর্শক (মুর্শিদ) থেকে আনুগত্যের শপথ নেয় বা *বায়াহ* (*বায়াত*) হয়।
আনুগত্যের এই সূচনা চুক্তির কথা বলতে গিয়ে কুরআন বলেছে: *ওইসব লোক, যারা আপনার নিকট বায়'আত গ্রহণ করছে, তারা তো আল্লাহরই নিকট বায়া'আত গ্রহণ করছে। তাদের হাতগুলোর উপর "আল্লাহর হাত' রয়েছে। সুতরাং যে কেউ অঙ্গীকার ভঙ্গ করেছে, সে নিজেরই অনিষ্টার্থে অঙ্গীকার ভঙ্গ করেছে৷ আর যে কেউ পূরণ করেছে ওই অঙ্গীকারকে, যা সে আল্লাহর সাথে করেছিলো, তবে অতিসত্বর আল্লাহ তাকে মহাপুরস্কার দেবেন।* (৪৮:১০) 

 
মুর্শিদের ভূমিকা হল শিষ্যকে সুফি পথে আধ্যাত্মিক পথ প্রদর্শন এবং মৌখিকভাবে নির্দেশনা দেওয়া, কিন্তু *কেবল সেই ব্যক্তি যিনি নিজেকে আধ্যাত্মিক পথের শেষ পর্যন্ত পৌঁছেছেন তিনিই হলেন আরবি শব্দে সম্পূর্ণ অর্থে *মুর্শিদ**।

সাধারণত একজন মুর্শিদকে একটি তরিকার (আধ্যাত্মিক পথ) শিক্ষক হওয়ার জন্য অনুমোদন দেওয়া হয়৷ যেকোনো তরিকা বা সিলসিলার একেবারে একজন মুর্শিদ থাকে যিনি ওই আধ্যাত্মিক তরিকার প্রধান৷ তিনি *শায়খ* নামে পরিচিত: যে প্রক্রিয়ায় *শায়খ* তাঁর শিষ্যদের একজনকে তাঁর উত্তরসূরী হিসেবে খলিফার জন্য নির্ধারণ করেন।
## গুরুত্ব

## তথ্যসূত্র

বিষয়শ্রেণী:সুফিবাদ
বিষয়শ্রেণী:ইসলামি সম্মানসূচক উপাধি
বিষয়শ্রেণী:আধ্যাত্মিক শিক্ষক
নিজামাবাদ লোকসভা কেন্দ্র

**নিজামাবাদ লোকসভা কেন্দ্র**টি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৯৬,১৯৩ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি তেলেঙ্গানার নিজামাবাদ এবং জগিত্যাল জেলায় অবস্থিত বিধানসভা কেন্দ্রগুলি নিয়ে গঠিত।

## ইতিহাস
নিজামাবাদ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন ভারতীয় জাতীয় কংগ্রেসের শ্রী হরিশ্চন্দ্র হেড়া৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী হরিশ্চন্দ্র হেড়া৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্র সমিতির শ্রীমতি কে. কবিতা৷

## বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের প্রতিটি বিধানসভা কেন্দ্র অসংরক্ষিত আসন।

; আরমুর বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্র। এটি একটি অসংরক্ষিত আসন। এটি নিজামাবাদ জেলায় অবস্থিত৷
; বোধন বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্র৷ এটি নিজামাবাদ জেলায় অবস্থিত৷ একটি অসংরক্ষিত আসন৷
; নিজামাবাদ শহর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্র৷ এটি নিজামাবাদ জেলায় অবস্থিত৷ এটি একটি অসংরক্ষিত আসন।
; নিজামাবাদ গ্রামীণ লোকসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্র৷ এটি নিজামাবাদ জেলায় অবস্থিত৷ এটি একটি অসংরক্ষিত আসন৷৷
; বালকোণ্ডা বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৯ নং বিধানসভা কেন্দ্র। এটি একটি অসংরক্ষিত আসন। এটি নিজামাবাদ জেলায় অবস্থিত৷
; কোরাকাটলা বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২০ নং বিধানসভা কেন্দ্র৷ এটি জগিত্যাল জেলায় অবস্থিত৷ এটি একটি অসংরক্ষিত আসন৷
; জগিত্যাল বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্র৷ এটি জগিত্যাল জেলায় অবস্থিত৷ এটি একটি অসংরক্ষিত আসন।

## তথ্যসূত্র

বিষয়শ্রেণী:তেলেঙ্গানার লোকসভা কেন্দ্র
বিষয়শ্রেণী:নিজামাবাদ জেলা
ভন্ড বাবা (চলচ্চিত্র)

ঢাকা
***ভন্ড বাবা*** হচ্ছে ১৯৯৯ সালে মুক্তিপ্রাপ্ত বাংলাদেশী চলচ্চিত্র। চলচ্চিত্রটি পরিচালনা করেছেন উত্তম আকাশ। এতে শ্রেষ্ঠাংশে অভিনয় করেছেন মান্না, মৌসুমী, মেহেদী, মৌ, প্রবীর মিত্র, ব্ল্যাক আনোয়ার, আফরোজা বানু ও হুমায়ুন ফরিদী সহ আরো অনেকে।

চলচ্চিত্রটি ১৯৯৯ সালের বাংলাদেশে মুক্তি পরে ব্যাবসায়িক সফল হয়।

## অভিনয়ে

*মান্না
*মৌসুমী
*হুমায়ুন ফরিদী
*মেহেদী
*মৌ
*প্রবীর মিত্র
*ব্ল্যাক আনোয়ার
*আলী আমজাদ
*আফরোজা বানু
*মনোয়ারা
*মর্জিনা
*জোৎস্না
*শানু
*ড্যাঞ্জার ফকিরা
*টুলুরাহি
*কাবিলা
*পাপ্পু
*জাহাঙ্গীর শেঠ
*এনামুল পাহাড়ী
*তাম্বুরা বাদী
*ইউসুফ
*মধু
*আজাদ
*কাজল
*ময়িন

## সঙ্গীত
*ভন্ড বাবা* চলচ্চিত্রের সঙ্গীত রচনা করেছেন মিল্টন খন্দকার, উত্তম আকাশ, প্রদীপ কুমার সাহা ও মনিরুজ্জামান মনির। সঙ্গীত পরিচালনা ও সুরারোপ করেছেন *আনোয়ার পারভেজ*। গানে কণ্ঠ দিয়েছেন রুনা লায়লা, এন্ড্রু কিশোর, ডলী সায়ন্তনী, রিজিয়া পারভীন, কুমার রাজু, পলাশ।
## তথ্যসূত্র

## বহিঃসংযোগ

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:১৯৯৯-এর চলচ্চিত্র
অতুল বাসন

**অতুল সতীশ বাসন** (; ; জন্ম: ২৩ মার্চ, ১৯৬৭) দিল্লি এলাকায় জন্মগ্রহণকারী ধারাভাষ্যকার ও সাবেক ভারতীয় আন্তর্জাতিক ক্রিকেটার। ভারতীয় ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **অতুল বাসন**।

## প্রথম-শ্রেণীর ক্রিকেট
দিল্লির বসন্ত বিহারের গুরু হরকৃষাণ পাবলিক স্কুলের সাবেক ছাত্র তিনি। এ বিদ্যালয় থেকে বেশ কয়েকজন ক্রিকেটারের উৎপত্তি ঘটেছে। ১৯৮৬-৮৭ মৌসুম থেকে ১৯৯৭-৯৮ মৌসুম পর্যন্ত অতুল বাসনের প্রথম-শ্রেণীর খেলোয়াড়ী জীবন চলমান ছিল। শক্ত মজবুত গড়নের অধিকারী অতুল বাসন বেশ পরিশ্রমী মিডিয়াম পেসার হিসেবে ক্রিকেট খেলায় অংশ নিয়েছেন।

আন্তর্জাতিক ক্রিকেটে সুবিধে করতে না পারলেও ঘরোয়া ক্রিকেটে বেশ সফল ছিলেন। রঞ্জী ট্রফি প্রতিযোগিতায় ২৩.৭৮ গড়ে ২১৩ উইকেট পান। ব্যাট হাতে তেমন সফলতা না পেলেও ১৯৯১-৯২ মৌসুমে বাংলা দলের বিপক্ষে কোয়ার্টার ফাইনালে শতরানের ইনিংস খেলেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও নয়টিমাত্র একদিনের আন্তর্জাতিকে অংশগ্রহণ করেছেন অতুল বাসন। ২ ফেব্রুয়ারি, ১৯৯০ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ আগস্ট, ১৯৯০ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯৯০ সালে দুইবার ভারতের সদস্যরূপে বিদেশ গমন করেন। তবে, নিউজিল্যান্ড সফরে তিন টেস্ট সিরিজে অংশ নিয়ে মোটে সাত উইকেট পেয়েছিলেন। এছাড়াও, অকল্যান্ডে অনুষ্ঠিত সিরিজের তৃতীয় টেস্টে ইয়ান স্মিথের আক্রমণের মুখোমুখি হন। এক ওভারে ২৪ রান দিয়েছিলেন। তবে, এ টেস্টেই ব্যক্তিগত সেরা বোলিং পরিসংখ্যান ৪/১০৮ লাভ করেন। তাসত্ত্বেও নিউজিল্যান্ড ও ইংল্যান্ডে টেস্টসহ পুরো সফরে বোলিং গড়ে কপিল দেব ও মনোজ প্রভাকরের তুলনায় তার বোলিং সেরা ছিল।

ইংল্যান্ড সফরে ভারতীয় বোলারেরা গ্রাহাম গুচ ও তার সঙ্গীদের কাছে বেশ নাস্তানুবাদের শিকার হয়। গ্ল্যামারগনের বিপক্ষে ৬/৮৯ পান ও ওভালের তৃতীয় টেস্টে প্রথম একাদশে তাকে রাখা হয়। জাতীয় দলের সদস্যরূপে ১৯৯০-৯১ মৌসুমের এশিয়া কাপে সর্বশেষ খেলেন। ইডেন গার্ডেন্সে অনুষ্ঠিত চূড়ান্ত খেলায় শ্রীলঙ্কা দলকে পরাজিত করে তার দল শিরোপা জয় করে। অংশগ্রহণকৃত সবগুলো টেস্টই বিদেশে খেলেন। মাত্র ২২ বছর বয়সেই তার টেস্ট খেলোয়াড়ী জীবনের সমাপ্তি ঘটে।

আঘাতের কারণে খেলোয়াড়ী জীবন থেকে অবসর নিতে হয়। ক্রিকেট খেলা থেকে অবসর গ্রহণের পর ধারাভাষ্যকারের ভূমিকায় অবতীর্ণ হয়েছেন তিনি। টেলিভিশনে ক্রিকেট সম্পর্কীয় অনুষ্ঠান পরিচালনাসহ টেন স্পোর্টস, ডিডি ন্যাশনালে বিশ্লেষকের দায়িত্ব পালন করেন।

## তথ্যসূত্র

## আরও দেখুন
* ভেঙ্কটাপতি রাজু
* ফারুক ইঞ্জিনিয়ার
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট ধারাভাষ্যকার
বিষয়শ্রেণী:দিল্লি থেকে আগত ক্রিকেটার
এলিজাবেথ লিকটেনবার্গার

**এলিজাবেথ লিকটেনবার্গার** (১৭ ফেব্রুয়ারি ১৯২৫ - ১৪ ফেব্রুয়ারি ২০১৭) ছিলেন একজন অস্ট্রীয় ভূগোলবিদ। তার গবেষণার কেন্দ্রবিন্দু ছিলো নগর ভূগোল এবং পর্বত গবেষণা, বিশেষত মধ্য ও পূর্ব ইউরোপ এবং উত্তর আমেরিকা নিয়ে। তিনি ভিয়েনা বিশ্ববিদ্যালয়ে অধ্যাপনা করেছিলেন এবং ১৯৯৯ সালে অস্ট্রীয় সজ্জা বিজ্ঞান ও শিল্পের জন্য ভূষিত হন।  তিনি ছিলেন ব্রিটিশ একাডেমির সহকর্মী, একাডেমিয়া ইউরোপিয়া এবং অস্ট্রিয়ান একাডেমি অফ সায়েন্সেসের সদস্য, এবং শিকাগো বিশ্ববিদ্যালয় এবং লিপজিগ বিশ্ববিদ্যালয় থেকে সম্মানসূচক ডক্টরেটসধারী।

তিনি ১৯২৫ সালের ১ ফেব্রুয়ারি ভিয়েনায় জন্মগ্রহণ করেছিলেন এবং ১৪ ফেব্রুয়ারি ২০১৭ সালে ৯১ বছর বয়সে মারা গিয়েছিলেন। 

## তথ্যসূত্র

বিষয়শ্রেণী:নারী ভূগোলবিদ
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:২০১৭-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:ভিয়েনার বিজ্ঞানীগণ
বিষয়শ্রেণী:অস্ট্রীয় ভূগোলবিদ
বিষয়শ্রেণী:ভিয়েনার বিজ্ঞানী
বিষয়শ্রেণী:২০শ শতাব্দীর নারী বিজ্ঞানী
বিষয়শ্রেণী:২১শ শতাব্দীর নারী বিজ্ঞানী
বিষয়শ্রেণী:২০শ শতাব্দীর ভূগোলবিদ
বিষয়শ্রেণী:২১শ শতাব্দীর ভূগোলবিদ
রাজিন্দ্র ধনরাজ

**রাজিন্দ্র ধনরাজ** (; জন্ম: ৬ ফেব্রুয়ারি, ১৯৬৯) ত্রিনিদাদ ও টোবাগোর ব্যারাকপুর এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ-ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

## খেলোয়াড়ী জীবন
১৯৮৭-৮৮ মৌসুম থেকে ২০০০-০১ মৌসুম পর্যন্ত রাজিন্দ্র ধনরাজের প্রথম-শ্রেণীর খেলোয়াড়ী জীবন চলমান ছিল। ত্রিনিদাদ ও টোবাগো দলের সদস্যরূপে বেশ সফলতার সাথে খেলোয়াড়ী জীবন অতিবাহিত করেছিলেন তিনি।

সমগ্র খেলোয়াড়ী জীবনে চারটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন রাজিন্দ্র ধনরাজ। ১৮ নভেম্বর, ১৯৯৪ তারিখে মুম্বইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৭ এপ্রিল, ১৯৯৬ তারিখে সেন্ট জোন্সে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

বোম্বেতে ভারতের বিপক্ষে টেস্ট ক্রিকেটে অভিষেক ঘটে রাজিন্দ্র ধনরাজের। ১৯৭৭ সালে ডেভিড হলফোর্ডের পর তিনিই ওয়েস্ট ইন্ডিজের প্রথম লেগ-স্পিনারের মর্যাদাপ্রাপ্ত হন। উইকেট-রক্ষক জেফ ডুজন মন্তব্য করেছিলেন যে, তিনি ভারতীয়দের জন্যে কামানের গোলা হিসেবে আবির্ভূত হবেন। তবে, খেলায় তিনি দুইটিমাত্র উইকেটের সন্ধান পান। তবে, প্রতিপক্ষের সমীহের কারণ হয়ে দাঁড়ান।

ঐ মৌসুমের শেষদিকে নিউজিল্যান্ডের বিপক্ষে নিজস্ব দ্বিতীয় টেস্টে চার উইকেট লাভ করেন। কিন্তু, ১৯৯৫ সালে ইংল্যান্ড সফরে তিনি একেবারেই ব্যর্থতায় পর্যবসিত হয়েছিলেন। নটিংহামে তার বোলিংয়ের ধার কমে যায় ও ০/১৯১ পান। এরপর তাকে আর একটিমাত্র সুযোগ দেয়া হয়। অ্যান্টিগুয়ায় নিউজিল্যান্ডের বিপক্ষে ২/১৬৫ পান।

ব্যাটিংয়ে মোটেই সুবিধের ছিলেন না ও ১১ নম্বরে ব্যাটিংয়ে নামতেন। আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ে ত্রিনিদাদের পক্ষে দূর্দান্ত খেলা চালিয়ে যেতে থাকেন।

## তথ্যসূত্র

## আরও দেখুন
* রন হ্যাডলি
* শিবনারায়ণ চন্দরপল
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:ত্রিনিদাদ ও টোবাগোর হিন্দু
কেন্দ্রবিমুখী বল

**কেন্দ্রীভূত বল** হল এক জড় শক্তি, যাকে "কল্পিত" বা "সিউডো" বলও  বলা হয় যা রেফারেন্সের আবর্তিত ফ্রেমে দেখা গেলে সমস্ত বস্তুর উপর কাজ করে বলে মনে হয়। এটি একটি অক্ষ থেকে দূরে পরিচালিত হয় যা ঘূর্ণনের অক্ষের সমান্তরাল এবং স্থানাঙ্ক সিস্টেমের উত্সের মধ্য দিয়ে যায়। একজন বস্তুর উপর কেন্দ্রাতিগ বল *এফ* মাত্রার ভর রেফারেন্স একটি ফ্রেম উৎপত্তি থেকে দূরত্ব *R* *মি* সঙ্গে আবর্তিত কৌণিক বেগ *ω*।

## ব্যাখ্যা

কোনো বস্তু বা কণা যখন বৃত্তাকার পথে আবর্তন করে তখন যে বল কেন্দ্র হতে বৃত্তের ব্যাসার্ধ বরাবর বাইরের দিকে ক্রিয়াশীল হয়ে বস্তুকে বৃত্তের বাইরে ছিটকে ফেলতে চায় তাকে কেন্দ্র বিমূখী বল বলে। প্রকৃতপক্ষে এটি একটি ভুতুড়ে  বা ছদ্ম বল। এর মান কেন্দ্রমুখী বলের সমান কিন্তু দিক বিপরীত। মনে রাখতে হবে যে, কেন্দ্রবিমুখী বল, কেন্দ্রমুখী বলের প্রতিক্রিয়া নয় কেননা ক্রিয়া ব্যতীত প্রতিক্রিয়া সম্ভব নয়।

## গাণিতিক বিশ্লেষণ

* **F** = কেন্দ্রবিমুখী বল
* **r** = বৃত্তাকার পথের ব্যাসার্ধ
* **ω** = কৌণিক বেগ
* **m** = বস্তুর ভর

## তথ্যসূত্র

## বহিঃসংযোগ
* 

বিষয়শ্রেণী:বলবিজ্ঞান
বিষয়শ্রেণী:বল
বিষয়শ্রেণী:ত্বরণ
বিষয়শ্রেণী:ঘূর্ণন
লন্ডন '৬৬–'৬৭

***লন্ডন '৬৬–'৬৭*** ব্রিটিশ রক ব্যান্ড পিংক ফ্লয়েডের সঙ্গীতের একটি ইপি এবং চলচ্চিত্র। এতে দুটি "হারানো" ট্র্যাক রয়েছে— "ইন্টারস্টেলার ওভারড্রাইভ" ট্র্যাকের বর্ধিত সংস্করণ এবং পূর্বে অপ্রকাশিত ট্র্যাক "নিক্স বুগি"। এই ট্র্যাকগুলি মূলত ১৯৬৭ সালে পিটার লরিমার হোয়াইটহেডের *[[Tonite Lets All Make Love in London|টোনাইট লেট্‌স অল মেক লাভ ইন লন্ডন]]* চলচ্চিত্রের জন্য রেকর্ড করা হয়েছিল।
পাশাপাশি পূর্ববর্তীটি সাউন্ডট্রাক অ্যালবামে সম্পাদিত আকারে উপস্থিত হয়েছিল। মূলত ১৯৯০ সালে যুক্তরাজ্যের সি ফর মাইল্‌স রেকর্ডস থেকে পুনরায় সাউন্ডট্র্যাক অ্যালবামে সম্পূর্ণরূপে মুক্তি পেয়েছিল। এগুলি ছিল পিংক ফ্লয়েডের প্রথম দিকের রেকর্ডিং যা বাণিজ্যিকভাবে উপলব্ধ ছিল। ২০১৫ সালে *[[1965: Their First Recordings|১৯৬৫: দেয়ার ফার্স্ট রেকর্ডিংস]]*-এর সীমাবদ্ধ মুক্তির আগে এটি ছিল তাদের প্রথম রেকর্ডিং।

মূলত ১৯৯৫ সালে এই ইপি ইস্যু করা হয়েছিল, পরবর্তীতে ২০০৫ সালের ১৩ সেপ্টেম্বর স্নেপার মিউজিক (এসএমএসিডি৯২৪এক্স, ২০০৫) মূল চলচ্চিত্রের উদ্ধৃতাংশসহ পুরো চলচ্চিত্রের অংশগুলি সহ একটি রিমাস্টার্ড সিডি ও ডিভিডি হিসাবে পুনরায় প্রকাশ করেছিল। এই ইপি জ্যাজ ফিউশন ধরনার প্রাথমিক উদাহরণ হিসেবে বিবেচিত হয়, যা সাইকেডেলিক রচনায় জ্যাজ-প্রভাবিত অচিন্তিত রচনার অন্তর্ভুক্ত।

## ট্র্যাকতালিকায়ন

## ডিভিডি
**লন্ডন '৬৬–'৬৭*, "ইন্টারস্টেলার ওভারড্রাইভ" এবং "নিক্স বুগি"-এর পূর্ণ দৈর্ঘ্যের ভিডিও সহ মূল চলচ্চিত্র।
*মিক জাগার, ডেভিড হকনি, মাইকেল কেইন এবং জুলি ক্রিস্টির ১৯৬০-এর দশকের সাক্ষাৎকারের ফুটেজ।
*ষাটের দশকের শেষের দিকে লন্ডনে ধারণকৃত দৃশ্য।
*পরিচালক পিটার লরিমার হোয়াইটহেডের সংক্ষিপ্ত বিবরণ।

## কর্মিবৃন্দ
**পিংক ফ্লয়েড**
*সিড ব্যারেট – ইলেকট্রিক গিটার
*রজার ওয়াটার্স – বেস গিটার
*রিচার্ড রাইট – ফারফিসা অর্গান
*নিক মেইসন – ড্রাম, ঘাতবাদ্য

**প্রযোজনা**
*জো বয়েড – প্রযোজনা
* জন উড – প্রকৌশল

## তথ্যসূত্র

## উৎস

:

## বহিঃসংযোগ
*
*
*

বিষয়শ্রেণী:১৯৯৫-এর ইপি
বিষয়শ্রেণী:২০০৫-এর চলচ্চিত্র
বিষয়শ্রেণী:যন্ত্রসঙ্গীত অ্যালবাম
বিষয়শ্রেণী:পিংক ফ্লয়েডের ইপি
বিষয়শ্রেণী:পিংক ফ্লয়েডের চলচ্চিত্র
বিষয়শ্রেণী:পিংক ফ্লয়েডের সাউন্ডট্র্যাক
বিষয়শ্রেণী:জো বয়েড প্রযোজিত অ্যালবাম
জিওনেটওয়ার্ক ওপেনসোর্স

**জিওনেটওয়ার্ক ওপেনসোর্স** (জিএনওএস - GNOS) প্রকল্পটি একটি ফ্রি এবং ওপেন সোর্স (এফওএসএস - FOSS) তালিকাভিত্তিক অ্যাপ্লিকেশন যা স্থানিকভাবে সংযুক্ত ডেটা ব্যবহারে জন্য। এটি মুলত অবস্থান-ভিত্তিক তথ্যের একটি তালিকা।

## রূপরেখা
এটি একটি আদর্শ এবং বিকেন্দ্রীভূত স্থানিক তথ্য ব্যবস্থাপনার পরিবেশ যা বিভিন্ন উৎস থেকে জিও-রেফারেন্স করা ডাটাবেস , মানচিত্রাঙ্কনবিদ্যা প্রোডাক্টস এবং এসম্পর্কিত মেটাডেটা অ্যাক্সেস সক্ষম করতে, স্থানিক তথ্য আদান-প্রদান বৃদ্ধি করে এবং সংস্থাগুলি এবং তাদের সুবিধাভোগীদের মধ্যে শেয়ার করে নেওয়ার জন্য ইন্টারনেটের সক্ষমতা ব্যবহার করে ডিজাইন করা হয়েছে। জেড-৩৯.৫০ প্রোটোকল ব্যবহার করে এটি উভয়ই দূরবর্তী ক্যাটালগগুলিতে অ্যাক্সেস করে এবং অন্যান্য ডেটা ক্যাটালগ পরিষেবাগুলিতে এর ডেটা উপলব্ধ করে। , ওজিসি ওয়েব ক্যাটালগ পরিষেবা কার্যকর করা হচ্ছে। 
ডান|থাম্ব| জিওনেটওয়ার্ক ইন্টারফেস
স্যাটেলাইটের চিত্রাবলী থেকে প্রাপ্ত মানচিত্রগুলো কার্যকর যোগাযোগের সরঞ্জাম এবং দ্রুত, নির্ভরযোগ্য ও যুগোপযোগী ব্যবহারের প্রয়োজনে সিদ্ধান্ত গ্রহণকারীদের (যেমন টেকসই উন্নয়ন পরিকল্পনাকারী এবং মানবিক ও জরুরি পরিচালক) কাজে গুরুত্বপূর্ণ ভূমিকা পালন করে এবং কার্যকারিতার ভিত্তি হিসাবে ব্যবহারকারী বান্ধব কার্টোগ্রাফিক প্রোডাক্ট এবং তাদের ক্রিয়াকলাপের উন্নত পরিকল্পনা এবং নিরীক্ষণের জন্যও এটি ব্যবহৃত হয়। সামঞ্জস্যপূর্ণ এবং আপডেটেড ভৌগোলিক ডেটা বিনিময় করার জন্য জিআইএস বিশেষজ্ঞগণ এবং এটি প্রাথমিক ভৌগোলিক বিশ্লেষণ করতে এবং নির্ভরযোগ্য পূর্বাভাস তৈরি করার জন্য বহুমাত্রিক উপায়ে প্রয়োজনীয় স্থানিক বিশ্লেষক।

## প্রয়োগ
ইতালির রোমে তাদের সদর দফতরে প্রথমে এফএও জিও নেটওয়ার্ক এবং ডাব্লিউএফপি ভিএএম-এসআইই জিওনেটওয়ার্কে সফটওয়্যারটি মোতায়েন করা হয়। তদ্ব্যতীত ডাব্লিউএইচও, সিগিয়ার, বিআরজিএম, ইএসএ, এফজিডিসি এবং  চীনের গ্লোবাল চেঞ্জ ইনফরমেশন অ্যান্ড রিসার্চ সেন্টার (জিসিআইআরসি) তাদের স্থানিক তথ্য (ডেটা) ব্যবস্থাপনা ধারণক্ষমতা হিসেবে জিওনেটওয়ার্ক ওপেনসোর্স বাস্তবায়নের কাজ করে চলছে।

এটি বেশ কয়েকটি ঝুঁকিপূর্ণ তথ্য সিস্টেমের জন্য ব্যবহৃত হয়। বিশেষত গাম্বিয়ায় এটি ঝুঁকিপূর্ণ তথ্য সিস্টেমে ব্যবহৃত হয়।

জিও নেটওয়ার্ক সম্পর্কিত বেশ কয়েকটি  সরঞ্জাম প্যাকেজ করা হয়েছে যেমন জিও সার্ভার। জিওসার্ভার ভৌগোলিক ডেটা সঞ্চয় করে, যখন জিও নেটওয়ার্ক এ জাতীয় ডেটা সংগ্রহ করে।

## আরো দেখুন

* জিআইএস সফটওয়্যারের তুলনা 
* জিআইএস সফটওয়্যার তালিকা 
* ওপেন সোর্স সফটওয়্যার প্যাকেজগুলির তালিকা 
* ওপেন সোর্স জিওস্প্যাশিয়াল ফাউন্ডেশন

## তথ্যসূত্র

## বহিঃসংযোগ

*  
* সোর্সফোর্জ প্রকল্প 
* গিটহাব রিপজিটরি

বিষয়শ্রেণী:বিনামূল্যের জিআইএস সফটওয়্যার
বিষয়শ্রেণী:ওয়েব অ্যাপ্লিকেশন